b'\n_START_ARTICLE_\nThis Is Gospel\n_START_SECTION_\nVideospot\n_START_PARAGRAPH_\nGlazbeni videospot je predstavljen isti dan kao i sama pjesma a snimljen je pod redateljskom palicom Daniela Camposa. Spot zapo\xc4\x8dinje s pjeva\xc4\x8dem Brendonom Urieom koji se nalazi na kirur\xc5\xa1kom stolu uo\xc4\x8di operacije srca. Me\xc4\x91utim, kada kirurg odlu\xc4\x8di napraviti prvi rez, Urie se budi te odlu\xc4\x8di pobje\xc4\x87i u \xc4\x8demu ga lije\xc4\x8dnici spre\xc4\x8davaju. O tome govori i stih "If you love me let me go". Nakon toga Urie prima anesteziju i spot se prebacuje na pripreme za njegov pogreb._NEWLINE_Urie je pokopan u drvenom lijesu koji se puni vodom, me\xc4\x91utim, ondje se osloba\xc4\x91a i ponovo budi na kirur\xc5\xa1kom stolu. Tamo su na morbidni na\xc4\x8din prikazana njegova crijeva kao u\xc5\xbead koja ga u prenesenom smislu dr\xc5\xbee na \xc5\xbeivotu. U kona\xc4\x8dnici, du\xc5\xa1a se u obliku sjene osloba\xc4\x91a u\xc5\xbeadi i tr\xc4\x8di prema bijeloj svjetlosti (koja bi trebala ozna\xc4\x8davati ulazak u raj) dok Brendon umire na stolu._NEWLINE_Nastavak tog videospota je spot za pjesmu Emperor\'s New Clothes.'